У сітуацыях, калі няма магчымасці прыняць Хрыста ў Еўхарыстыі або па іншай прычыне нельга прыступіць да Святога Прычасця, але ёсць жаданне злучыцца з Ісусам, можна прыняць духоўнае Прычасце. Духоўнае Прычасце гэта гарачае, поўнае любові жаданне прыняць у сваю душу ўтоенага ў Таінстве Збавіцеля. Духоўнае Прычасце азначае ажыўленне прысутнасці Ісуса ў нашай душы. Аднак, зразумела, духоўнае Прычасце не з'яўляецца Таінствам і не замяняе сапраўднай Еўхарыстыі.